open-index/open-wikipedia-markdown huggingface dataset:
כמאל חראזי

**סעיד כמאל חראזי** (בפרסית: **کمال خرازی**; נולד ב-1 בדצמבר 1944) הוא פוליטיקאי ודיפלומט רפורמיסטי איראני שכיהן כשר החוץ של איראן בין ה-20 באוגוסט 1997 ל-24 באוגוסט 2005 אחרי שמונה על ידי הנשיא מוחמד ח'אתמי. הוא הוחלף על ידי מנוצ'הר מותכי שמונה על ידי מחמוד אחמדינז'אד. כיום הוא חבר במועצה האיראנית לאבטחת אינטרס המשטר.

## ביוגרפיה
חראזי נולד בטהרן בשנת 1944. הוא קיבל תואר ראשון בשפה וספרות ערבית ותואר שני בחינוך מאוניברסיטת טהראן. הוא שימש שנה (1975–1976) כעמית הוראה באוניברסיטת יוסטון, שם קיבל תואר דוקטור בפסיכולוגיה תעשייתית וארגונית.

## קריירה
[ממוזער| חראזי בפגישה עם [ולדימיר פוטין, אפריל 2002]]
חראזי מילא מספר תפקידים ממשלתיים, דיפלומטיים ואקדמיים ועמד בראש משלחות איראניות בכנסים בינלאומיים רבים, כולל בפסגת כדור הארץ שהתקיימה בריו דה ז'ניירו ב-1992. במשך כמה שנים ייצג חראזי את העמדה האירנית הרשמית בטלוויזיה ובקמפוסים של אוניברסיטאות בארצות הברית ובאירופה, וכתב רבות על נושאי מדיניות חוץ. במהלך הימים הראשונים של המהפכה האיראנית הוא תדרך כלי תקשורת בין-לאומיים.

מיולי 1980 עד ספטמבר 1989, הוא היה נשיא אירנ"א. ב-18 בספטמבר 1980 פרצה מלחמת איראן-עיראק, וחראזי שימש דובר צבאי במשך רוב המלחמה (מספטמבר 1980 עד ספטמבר 1988).

במהלך החודשים הראשונים שלאחר המהפכה האיראנית, כיהן חראזי כסגן נשיא רשות השידור האיראנית (מרץ עד אוגוסט 1979). לאחר מכן שימש כסגן השר לעניינים פוליטיים של משרד החוץ (מאוגוסט 1979 עד מרץ 1980) וכמנהל המרכז להתפתחות אינטלקטואלית של צעירים (מאוגוסט 1979 עד יולי 1981). הוא ייצג את איראן באו"ם מ-1989 עד 1997.

## חיים אישיים
חראזי נשוי ואב לשני ילדים.

## קישורים חיצוניים

* 
## הערות שוליים

קטגוריה:בוגרי אוניברסיטת טהראן
קטגוריה:שרי החוץ של איראן
קטגוריה:דיפלומטים איראנים
קטגוריה:פוליטיקאים איראנים
קטגוריה:איראנים שנולדו ב-1944
אנורה קומארה דיסנאייקה

**אנורה קומארה דיסנאייקה** (בסינהלית: **අනුර කුමාර දිසානායක**; בטמילית: **அநுர குமார திசாநாயக்க**; נולד ב-24 בנובמבר 1968) הוא פוליטיקאי מרקסיסטי מסרי לנקה, המכהן כנשיא סרי לנקה מאז 23 בספטמבר 2024, לאחר שזכה בסיבוב השני בבחירות לנשיאות ב-2024.

הוא הצטרף לאגודת הסטודנטים הסוציאליסטית, אגף הסטודנטים של מפלגת החזית הליברלית, ב-1987. ב-1997, הוא מונה למארגן הלאומי של האגודה, ומאוחר יותר אף לחבר בוועד המרכזי של מפלגת החזית הליברלית.

הוא הצטרף לאגף הפוליטי של המפלגה ב-1998, ונכנס לפרלמנט בסרי לנקה כחבר פרלמנט מיוחד ב-22 באפריל 2000. בשנת 2004, הוא השתתף בבחירות, ונכנס לפרלמנט ממחוז הבחירה קורונגלה. ב-10 באפריל 2004 – 24 ביוני 2005, כיהן כשר החקלאות של סרי לנקה, תחת הנשיאה צ'נדריקה קומרטונגה. ב-2008, הוא מונה ליושב ראש מפלגת החזית הליברלית בפרלמנט. ב-22 באפריל 2010, הוא נכנס לפרלמנט כחבר פרלמנט מיוחד. ב-29 בספטמבר 2014, הוא מונה כמנהיג מפלגת החזית הליברלית. הוא היה ראש האופוזיציה ב-3 בספטמבר 2015 – 18 בדצמבר 2018. ב-14 ביולי 2019, הקים את מפלגת הכוח הלאומי העממי.

הוא התמודד בבחירות לנשיאות ב-2019 והגיע למקום השלישי עם 418,553 קולות (3.6% מסך כל הקולות). הוא התמודד מחדש ב-2024 ונבחר לנשיא סרי לנקה ב-22 בספטמבר 2024, ונהיה הנשיא הראשון שנבחר ממפלגה קטנה בסרי לנקה. כמו כן, מכהן כיום כשר החקלאות, שר ההגנה, שר הכלכלה ושר האנרגיה של סרי לנקה.

## קישורים חיצוניים

* 

## הערות שוליים

קטגוריה:נשיאי סרי לנקה
קטגוריה:ילידי 1968
פסל ג'ינגיס חאן על הסוס

**פסל ג'ינגיס חאן על הסוס** (במונגולית: **Чингис хааны морьт хөшөө**) הוא פסל רכוב מנירוסטה, בגובה של , המתאר את ג'ינגיס חאן רכוב על סוס. פסל זה הוא הפסל הרכוב הגבוה ביותר בעולם. הפסל ממוקם במרחק של כקילומטר מנהר טול וכ-54 ק"מ מזרחית מאולן בטור, בירת מונגוליה. הפסל מופנה באופן סמלי מזרחה לעבר מקום הולדתו. הפסל נמצא על גבי מתחם ומרכז מבקרים בגובה של , עם 36 עמודים המייצגים את 36 החאנים מג'ינגיס ועד ליגדאן חאן.

הפסל, שנבנה על ידי החברה המונגולית The Genco Tour Bureau ותוכנן על ידי הפסל די. ארדנבליג והאדריכל ג'יי. אנקירגאל, הוקם ונפתח בשנת 2008 לכבוד 800 שנים לייסודה של האימפריה המונגולית.

עלות המתחם עומדת על כ-4.1 מיליון דולר אמריקאי.

במוזיאון של המתחם ניתן למצוא תערוכות הנוגעות לתקופת החאן הגדול של המאות ה-13 וה-14 ולתרבויות הארכאולוגיות של מונגוליה בתקופת הברונזה ותקופת השיונגנו.

## קישורים חיצוניים

* פסל ג'נגיס חאן, באתר escapetomongolia.com 
* פסל ג'נגיס חאן, באתר equestrianstatue.org 
* פסל ג'ינגיס חאן, באתר discovermongolia.mn 

## הערות שוליים

קטגוריה:פסלים (יצירות)
קטגוריה:מונגוליה: תרבות
גן הזיכרון לחללי משחתת אילת בני נשר

250px|ממוזער|שמאל|גן הזיכרון לחללי משחתת אילת בני נשר, אוקטובר 2024 

**גן הזיכרון לחללי משחתת אילת בני נשר** הוקם על ידי מועצת נשר בשנת 1967, בשכונת בן דור, לזכרם של 3 בני נשר שטבעו במשחתת אילת. בשנת 1968 הוחלט להוסיף בגן לוח הנצחה ואנדרטה. החללים הם:
# רס"ר  מבן דור, היה אלקטרונאי
# סמל  משכונת גבעת נשר ומקום קבורתו לא נודע.
# טוראי   מבן דור. היה בקר אש
גן הזיכרון שוכן ברחוב דרך הטכניון 1 בשכונת בן דור בעיר נשר ליד בית הספר היסודי גלילות

## היסטוריה
בשנת 1967 החליטה המועצה המקומית נשר להקים גן בשכונת בן דור ליד בית הספר היסודי גלילות, בפינת הרחובות המתמיד ודרך הטכניון. בישיבת המועצה ב-7 בנובמבר 1967, שבועיים וחצי לאחר טביעת משחתת אילת. החליטה המועצה לקרוא לגן בהקמה, "אח"י אילת". בפרוטוקול הישיבה נכתב:

בישיבת ועדת מכרזים ב-7 בנובמבר 1967, הוחלט למסור את עבודות הקמת הגן לאריה לביא, בסכום של 27,248.80 ל" בישיבה של מליאת מועצת נשר שהתקיימה ב-14 בדצמבר 1967, אישרה המלאה את החלטת ההנהלה לקרוא לגן הציבורי המוקם בבן דור על שם אח"י אילת, כשהם מציינים שזאת חובה מוסרית להנציח ולתת שמות, וכי הפעם לא אחרנו. בנוסף החליטה מועצת העיר לאשר תוספת מימון לגן של 8,000 ל"י.

בישיבת הנהלת מועצת נשר שהתקיימה ב-2 בספטמבר 1968 הוחלט על הקמת אנדרטה לזכר הנופלים ממשחתת "אילת" בגן הציבורי בבן דור. ההחלטה הייתה למסור את עבודת תכנון האנדרטה למתכננים פולק-פרוכטר, בניסוח ההחלטה נכתב: "הקמת יד לזכר חללי המשחתת אילת" בסכום של 7,000 ל"י.. בישיבת ועד המכרזים שהתקיימה ב-17 בספטמבר 1968 דנו בנושא: "הקמת אנדרטה לזכר חללי אח"י אילת" התקבלה הצעתו של אריה לביא לביצוע הקמת האנדרטה בסך של 6,922.50 ל"י. בפרוטוקול מוזכר הובלה והצבה של העוגן, והצבה של קערת נחושת. בישיבת הנהלת מועצת נשר שהתקיימה ב-30 באוקטובר 1968 הוחלט לממן לוח לאנדרטה בגן הזיכרון בסך של 475 ל"י.

האנדרטה שהוקמה בשנת 1968, כללה לוח מתכת עם שמות 3 החללים על גבי יציקת בטון מוגבהת, וכן עוגן גדול ממתכת. בשנת 2024 האנדרטה עברה שדרוג על ידי עיריית נשר בשיתוף עם עמותת חיל הים משפחות החללים המונצחים, ניצולי המשחתת ואדריכל הנוף יהודה פרחי. השדרוג כלל הגבהת לוח ההנצחה עם שמות החללים בשטח גן הזיכרון, והוספת לוח הנצחה ממתכת המספר את סיפור המשחתת, צללית ממתכת של המשחתת, הגבהת כל המפלס עליו עמדו לוח ההנצחה משנת 1968 וכן העוגן, תוספת דגלים וגינון. הוסף עמוד תאורה עם פנס המאיר בשעות הלילה את גן הזיכרון בצבעים מתחלפים.

ב-31 באוקטובר 2024 בשעה 16:30 התקיים טקס חנוכת שדרוג האנדרטה בשיתוף עיריית נשר ועמותת חיל הים. נאמו בטקס אלוף במיל דוד בן בעש"ט שהיה מפקד חיל הים בין השנים 2004–2007 וראש עיריית נשר רועי לוי בטקס השתתפו חברי עמותת חיל הים, תושבי נשר, משפחות החללים וכן שלמה לריח בן נשר שגם היה על משחתת אילת כשהיא טבעה, וניצל.

## גלריית תמונות

## קישורים חיצוניים

* גן הזיכרון לזכר חללי משחתת אילת בנשר פלייליסט מטקס שדרוג גן הזיכרון ביו טיוב
*   הושקה האנדרטה המחודשת לזכרם של חללי המשחתת אחי אילת בני העיר נשר, חדשות חיפה והסביבה. 31 באוקטובר 2024

## ראו גם
* טיבוע המשחתת אילת
* אנדרטה לזכר חללי המשחתת אילת

## ביאורים

## הערות שוליים

קטגוריה:חיל הים הישראלי: אנדרטאות
קטגוריה:נשר (עיר): היסטוריה
קטגוריה:טיבוע המשחתת אילת
אזרים באיראן

**אזרים באיראן** (באזרית: **ایران آذربایجانلیلاری**; בפרסית: **آذربایجانی‌های ایران**) היא קבוצה אתנית באיראן. רובם דוברים אזרית ופרסית. הם נמצאים בעיקר באזור אזרבייג'ן האיראני, כולל מחוזות מזרח אזרבייג'ן, ארדביל, זנג'אן, מערב אזרבייג'ן ובמספרים קטנים יותר במחוזות נוספים בהם כורדסתאן, קזווין, המדאן, גילאן, מרכזי וכרמאנשאה. האזרים באיראן מהווים גם מיעוט משמעותי בטהראן, כרג' ואזורים אחרים.

## דמוגרפיה
אזרים מהווים את קבוצת המיעוט האתנית הגדולה ביותר באיראן. מלבד אזרבייג'ן האיראנית היינו מחוזות מערב אזרבייג'ן, מזרח אזרבייג'ן, ארדביל וזנג'אן, אוכלוסיות אזריות נמצאות במספרים גדולים בארבעה מחוזות נוספים: המדאן (כולל קבוצות אתניות טורקיות אחרות כמו אפשאר, גרהגוזלו, שחסוואן), קזווין, מרכזי, וכורדסתאן. אזרבייג'נים במרכזי כולל חלקים וכפרים של קומיג'אן, חונדב, סאווה,  זרנדיה, שאזנד, ופרחאן. בכורדיסטן, אזרבייג'נים נמצאים בעיקר בכפרים סביב קורווה.

אזרים היגרו והתיישבו במספרים גדולים אף במרכז איראן, בעיקר בטהראן, קום וכרג'. וכן בחוראסאן. קהילות מהגרים אזרבייג'ניות יוצגו על ידי אנשים בולטים לא רק בקרב מעמד הפועלים העירוני והתעשייתי, אלא גם בחוגים מסחריים, מנהליים, פוליטיים, דתיים ואינטלקטואלים.

הערכות לגודל האוכלוסייה האזרית באיראן נעות בין 12 ל-23 מיליון. האיראנולוגיסטית ויקטוריה ארקלובה מאמינה שדוקטרינות פוליטיות בעקבות התפרקות ברית המועצות גרמו ל"אינפלציה של האיראני האזרבייג'ני". היא מציבה את המספר בין 6 ל-6.5 מיליון.

### קבוצות אתניות
קבוצות תת-אתניות של האזרבייג'אנים בגבולותיה המודרניים של איראן לאחר מלחמות רוסיה–פרס והוויתור על הקווקז לרוסיה במאה ה-19, כוללות את השחסוואן, את הקראפאפאק,  האיירומים, הביאטים, הקאג'רים, הקראדגים והגראגוזלו.

## קישורים חיצוניים

## הערות שוליים

קטגוריה:אזרים איראנים
קטגוריה:איראן: קבוצות אתניות
קבלרי

**מועדון כדורגל קבלרי** (באנגלית: **Cavarly FC**) הוא מועדון כדורגל קנדי מהעיר קלגרי שבאלברטה, המשחק בליגת העל הקנדית.

הקמע של המועדון הוא סוס אדום בשם "צ'רלי".

## היסטוריה
ב-5 במאי 2018 נכללה העיר קלגרי כאחת מהערים שעתידה להרכיב את ליגת העל הקנדית. 12 ימים לאחר מכן, הקבוצה נוסדה באופן רשמי והושקה על ידי לינדה סאות'רן-הת'קוט מנכ"לית חברת "ספורס מידווס ספורט אנד אנטרטיינמנט".

ב-26 ביוני 2019 נכללה בעונה הראשונה של ליגת העל הקנדית. בסיום עונת הבכורה של הליגה, קבלרי זכתה באליפות. באותה שנה קבלרי הפכה למועדון הראשון מהליגה שמנצח קבוצה MLS כאשר גברה על ונקובר ווייטקאפס. בנוסף, שוער הקבוצה מרקו קרדוצ'י הפך לשחקן הראשון בליגה שזומן לסגל נבחרת קנדה כאשר זומן אליה באוגוסט .

## קישורים חיצוניים

*

קטגוריה:קבוצות כדורגל קנדיות
קטגוריה:קלגרי: ספורט
קטגוריה:קבוצות כדורגל שהוקמו ב-2018
ינון אבידן

**ינון אבידן** (נולד בדצמבר 1950) הוא ראש המועצה המקומית חצור הגלילית לשעבר, שכיהן בתפקיד בין השנים 1978–1983.

## ביוגרפיה
נולד בתוניסיה ב-1950 כ**ינון אבידה**. ב-1958 עלתה משפחתו לארץ והשתכנה בחצור הגלילית. למד בישיבת בני עקיבא תקוות יעקב במושב שדה יעקב, ובגמר התיכון החל ללמוד בישיבת תושיה בתפרח, ובישיבות בית התלמוד ואיתרי בירושלים. היה ממקימי סניף ישיבת איתרי בחדרה, שם למד ובמקביל שימש כמנהל הישיבה. שירת בחיל ההנדסה הקרבית.

לקראת הבחירות לרשויות המקומיות ב-1978, נקרא על ידי סניף המפד"ל בחצור הגלילית לעמוד בראש הרשימה בבחירות ולהתמודד מטעמה על ראשות המועצה. הוא שב לחצור לאחר שנתיים בחדרה, והעפיל לסיבוב השני מול ראש המועצה המכהן מטעם הליכוד אלי כלפון. בסיבוב השני גבר על כלפון עם 52% מהקולות, ונבחר לראשות המועצה. במהלך כהונתו, פרש מהמפד"ל והצטרף למפלגת תמ"י. היה חבר הנהלת "מועצת הגליל". בבחירות ב-1983 לא התמודד שוב.

נשוי לאורה לבית קופרמן, נצר למשפחת ריבלין הירושלמית, שאותה הכיר כששירתה בחצור הגלילית במסגרת שירות לאומי.

## הערות שוליים

קטגוריה:ראשי מועצת חצור הגלילית
קטגוריה:בוגרי ישיבת בני עקיבא תקוות יעקב
קטגוריה:בוגרי ישיבת תושיה
קטגוריה:בוגרי ישיבת בית התלמוד
קטגוריה:בוגרי ישיבת איתרי
קטגוריה:ראשי רשויות מקומיות מטעם המפד"ל
קטגוריה:חיילי חיל ההנדסה הקרבית
קטגוריה:ישראלים ילידי תוניסיה
קטגוריה:עולים בשנות ה-1950
קטגוריה:ישראלים שנולדו ב-1950
מחזור יומי

[ממוזער| [סיבוב כדור הארץ ביחס לשמש גורם למחזור יום/לילה של 24 שעות.]]
**מחזור יומי** (או **מחזור דל** (diel cycle)) הוא כל תבנית החוזרת על עצמה מדי 24 שעות כתוצאה מסיבוב מלא של כדור הארץ סביב צירו. סיבוב כדור הארץ גורם לתנודות טמפרטורת בפני השטח לאורך היום והלילה, כמו גם לשינויי מזג האוויר (Seasonal lag, ) במהלך השנה. המחזור היומי תלוי בעיקר בקרינת השמש (solar radiation, ) הנכנסת.

## אקלים ואטמוספירה
[ממוזער| שינויים יומיומיים של טמפרטורת האוויר ([כחול) מפגרים ב-3 עד 4 שעות אחרי שיא קרינת השמש בצהרי היום (אדום).]]
בקלימטולוגיה, מחזור יומי מהווה צורה בסיסת ביותר של שינוי אקלים, לרבות שינויים בטמפרטורה ובכמות הגשמים היומית. המחזורים היומיים עשויים להיות בקירוב סינוסואידיים (sinusoidal, ) או לכלול רכיבים של סינוסואיד קטום  והרפיה תרמית (קירור ניוטון) בלילה. למחזור היומי יש גם השפעה רבה על רמות הפחמן הדו-חמצני באטמוספירה, עקב תהליכים דוגמת פוטוסינתזה ונשימה תאית.

## השפעות ביולוגיות
מחזורים יומיומיים של אור וטמפרטורה יכולים לגרום למחזורים דומים בתהליכים ביולוגיים, כמו פוטוסינתזה בצמחים ודיכאון קליני בבני אדם. תגובת צמחים למחזוריות סביבתית עשויה אף לגרום למחזורים עקיפים בפעילויות מיקרוביאליות בריזוספרה (rhizosphere, ), כולל קיבוע חנקן ימי.

## מחזור חצי יומי
מחזור חצי יומי (semi-diurnal cycle) מתייחס לדפוס המתרחש מדי כ-12 שעות, או בערך פעמיים ביממה. לעיתים קרובות מחזורים אלה קשורים לגאות ושפל, ובמקרה זה המרווח קרוב יותר ל-12 שעות ו-25 דקות.

## ראו גם
* שעון צירקדי
* פעילי יום

## קישורים חיצוניים

## הערות שוליים

קטגוריה:קלימטולוגיה
קטגוריה:כדור הארץ
קטגוריה:מדעי כדור הארץ
קטגוריה:מטאורולוגיה
קטגוריה:אקלים
קטגוריה:תבניות אקלים
עינבל משש

**עינבל משש** היא עורכת דין ישראלית המכהנת כמנכ"לית שירות התעסוקה הישראלי, ובעברה מנכ"לית משרד התקשורת.

משש גדלה באשקלון. בשירותה הצבאי הייתה מדריכת צוות קשת בגדוד 414 ושירתה שש שנים נוספות במילואים במשרד הביטחון.

למשש תואר ראשון במשפטים ב, תואר ראשון במנהל ומדיניות ציבורית ותואר שני במנהל עסקים ב.

עבדה למעלה משני עשורים במגזר הציבורי. בין היתר הייתה אחראית ברשות האוכלוסין וההגירה על הטיפול בתופעת ההסתננות לישראל ועל ניהול מתקני השהייה 'סהרונים-קציעות' בנגב. כמו כן, שימשה בתפקיד מטה בתחום הניהול האסטרטגי ברשות וכיועצת למנכ"ל בנושא קידום נשים.

בהמשך, כיהנה כראש מינהל עובדים זרים ברשות האוכלוסין וההגירה. במסגרת תפקידה זה עמדה בראש צוות בינמשרדי לבחינת שינוי שיטת ההעסקה של עובדים זרים בענף הסיעוד, הובילה את יישום ההסכמים הבילטראליים להבאת עובדים זרים לישראל, ועמדה בראש צוות מיוחד שביקש לצמצם תופעות של ניצול עובדים פלסטינים וסחר בהיתרי עבודה. הובילה חתימה על הסכם להבאת כ-10,000 עובדים מיומנים לישראל ממשלת הודו, מהלך שממקסם את היצע כוח-האדם במשק.

בינואר 2024 מונתה על ידי השר שלמה קרעי לתפקיד ממלאת מקום מנכ"לית משרד התקשורת, לאחר פרישת המנכ"לית הקודמת לירן אבישר בן חורין. במטרה להוזיל את חבילות הסלולר לתושבי ישראל, הובילה מהלך המחייב את חברות הסלולר לעבור ל-eSIM, מהלך המחזק תחרותיות ואיכות השירות. בנוסף, הובילה מהלך להגברת השקיפות בשוק הסלולר באמצעות השקת מערכת מקוונת ראשונה המציגה לציבור את פריסת התשתיות והכיסוי הסלולרי לפי אזור וחברה. הובילה מהלך אכיפה במסגרתו הוטלו עיצומים כספיים בהיקף של כ-3 מיליון ש"ח על חברות תקשורת מרכזיות בגין חריגות משמעותית בזמני מענה לצרכנים.

באוגוסט 2024, נבחרה על ידי ועדת איתור לתפקיד מנכ"לית שירות התעסוקה. בתחילת נובמבר נכנסה לתפקיד והייתה לאישה השנייה המכהנת בראשות שירות התעסוקה, 17 שנים לאחר כהונתה של ניצב בדימוס אסתר דומיניסיני. עם כניסתה לתפקיד, השיקה את תוכנית "ממדים לתעסוקה" בשיתוף משרד הביטחון, תוכנית המסייעת למשרתי המילואים ובני ובנות זוגם לחזור להשתלב במעגל התעסוקה בעקבות מלחמת חרבות ברזל.

## חיים אישיים
משש מתגוררת בקיבוץ זיקים, נשואה ואם לשני בנים. משש היא בוגרת תוכנית המנהיגות מקום של מעוז.

## קישורים חיצוניים
* 

## הערות שוליים

קטגוריה:מנכ"ליות משרדי ממשלת ישראל
קטגוריה:מנכ"לי משרד התקשורת
קטגוריה:מנכ"לי שירות התעסוקה
קטגוריה:חברי רשת מעוז
קטגוריה:עורכות דין ישראליות
קטגוריה:אשקלון: אישים
קטגוריה:זיקים: אישים
קטגוריה:בוגרות הקריה האקדמית אונו: משפטים
קטגוריה:בוגרי הקריה האקדמית אונו: משפטים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
מודי רוזנפלד

**מודי רוזנפלד** (נולד ב-29 באפריל 1970, בשם **מרדכי רוזנפלד**), המוכר בשמו המקצועי **מודי** (מעוצב כ-**MODI**) הוא סטנדאפיסט ושחקן יהודי ממוצא ישראלי המתגורר בניו יורק.

## ראשית חייו
מודי נולד בתל אביב ועבר עם משפחתו לוודמיר במדינת ניו יורק כשהיה בן שבע. ב-1988 סיים את לימודי התיכון, וב-1992 השלים באוניברסיטת בוסטון תואר בפסיכולוגיה ופיתוח קול.

מודי למד חזנות בבית הספר למוזיקה יהודית על שם פיליפ ושרה בלז  בישיבה יוניברסיטי ומשמש לפעמים כחזן בבית הכנסת בו הוא מתפלל. לפני שהחל בקריירה שלו כקומיקאי עבד במחלקה הבינלאומת של מריל לינץ' בוול סטריט.

## קריירה מקצועית
מודי מופיע באופן קבוע במועדונים בניו יורק ובלוס אנג'לס, בראשם "Comedy Cellar". בין היתר השתתף במסיבה לכבודו של האסטרונאוט הישראלי אילן רמון שנערכה ביוסטון לפני שהמריא למשימתו. בראיונות הוא סיפר כי הוא שואב את ההשראה הקומיות שלו מקומיקאים ידועים אחרים כגון דון ריקלס, ג'קי מייסון, ג'ורג' קרלין ולואי סי. קיי, ואת התזמון הקומי שלו מאלן קינג.

מודי השתתף בתחרויות הריאליטי Fashion Police ו-Last Comic Standing, שם הגיע לחצי הגמר של העונה הרביעית, ומאז 2021 מגיש פודקאסט אישי בשם And Here's MODI. ב-2023 יצא לראשונה לסיבוב הופעות מחוץ לארצות הברית במסגרתו הופיע בין היתר בברלין, אמסטרדם, ותל אביב.

מודי הוא המייסד והמפיק של פסטיבל קומדיה לקומיקאים יהודים בשם "Chosen Comedy Festival" (פסטיבל הקומדיה הנבחר, על משקל "העם הנבחר") לצד הקומיקאים אילון גולד ודני זולדן.

ב-2024 נבחר לאחד מ-10 הקומיקאים המובילים בניו יורק על ידי ה-Hollywood Reporter.

בין הדמויות הקומיות שעיצב רוזנפלד נמנים יואלי, חסיד סאטמאר אקסצנטרי (המנסה בין היתר להתקבל כתסריטאי בהוליווד ומתמודד לנשיאות) ומאמן הכושר הישראלי היודע-כל ניר.

## חיים אישיים
מודי חבר בבית הכנסת של "קהילת הרחוב השישי", קהילה אורתודוקסית מודרנית במנהטן, שבה חברה גם הקומיקאית סנדרה ברנהרד. מלבד אנגלית הוא דובר גם עברית ויידיש.

מודי נשוי לבן זוגו ליאו ויגה, המשמש גם בתור המנהל האישי שלו. השניים שהו בישראל במהלך מתקפת הפתע של חמאס ולאורך מלחמת חרבות ברזל הביע מודי תמיכה חד-משמעית בישראל בהופעותיו. הופעה שלו שתוכננה להתקיים בפריז בוטלה בשל הפגנות אנטישמיות שנערכו מול האולם.

ב-26 ביוני 2018 הכריזה עיריית ניו יורק על "יום מרדכי 'מודי' רוזנפלד". ב-2024 נבחר להיות אחד האומנים המייצגים את ההומור היהודי באנו – מוזיאון העם היהודי, לצד ג'רי סיינפלד ושלישיית הגשש החיוור.

## קישורים חיצוניים

* 
* 
* 
* 

## הערות שוליים

קטגוריה:קומיקאים יהודים ישראלים
קטגוריה:מהגרים מישראל לארצות הברית
קטגוריה:בוגרי ישיבה יוניברסיטי
קטגוריה:בוגרי אוניברסיטת בוסטון
קטגוריה:חזנים אמריקאים
קטגוריה:סטנדאפיסטים יהודים אמריקאים
קטגוריה:חזנים ישראלים
קטגוריה:להט"בים יהודים
קטגוריה:להט"בים אמריקאים
קטגוריה:אמריקאים שנולדו ב-1970
הלגיון העשרים ולריה ויקטריקס

**הלגיון העשרים ולריה וקטריקס** (לטינית: **Legio XX Valeria Victrix**) היה לגיון רומאי שהוקם על ידי הקיסר אוגוסטוס סביב שנת 31 לפנה"ס לקראת המערכה הרומית בהיספניה.

## היסטוריה
[280px|ממוזער|שחזור המבצר של הלגיון בדווה ויקטיקס (כיום [צ'סטר)]]
הלגיון העשרים ולריה ויקטריקס (victrix; *המנצח*) נוסד ככל הנראה על ידי הקיסר אוקטביאנוס סביב 40 לפנה"ס. המערכה הראשונה של הלגיון הייתה בהיספניה, שם השתתף במלחמות הקנטבריה של אוגוסטוס בין השנים 25-13 לפני הספירה. בתחילת המאה ה-1 לספירה, הלגיון היה חלק מצבאו של גרמאניקוס במהלך מערכותיו בגרמניה. הוא היה מעורב בין היתר בדיכוי המרד של שבט הטורוני בגאליה בשנת 21 לספירה, לאחר מכן ב-43 היה אחד מארבעת הלגיונות שלקחו חלק בפלישה והכיבוש של בריטניה תחת הקיסר קלאודיוס, שם הקים את מחנה הלגיון בקמולודונום (קולצ'סטר) שבהמשך הפכה לבירה הראשונה של פרובינקיית בריטניה.

הלגיון לקח חלק במאמץ הרומי המכריע כנגד מרד בודיקה בשנת 60 או 61, כאשר כ-3,000 מחיילי הלגיון נשלחו לסייע לכוחות הרומים. אחת הסברות היא שהתואר "Victrix" (*המנצח*) ניתן לליגון לאחר הניצחון בקרב, על פי סברה אחרת התואר ניתן ללגיון במהלך מרד בלום באטוניאנום (6–9 לספירה) בהם הוא לקח חלק משמעותי הרבה יותר. לאחר המרד נותר הלגיון בבריטניה, כשהוא לוקח חלק במערכות השונות בצפון ומערב האי כנגד השבטים הקלטים שנותרו עצמאיים וכנגד כיסי התנגדות. החל משנת 80 הוצב הלגיון במבצר דווה ויקטריקס (כיום צ'סטר), מבצר שנקרא על שמו ואשר נבנה, יושב, והורחב על ידי חיילי הלגיון ומשפחותיהם, באותה העת לקח הלגיון גם חלק במערכה של גנאיוס יוליוס אגריקולה בצפון האי הבריטי (סקוטלנד של ימינו).

לאורך המאה ה-2 וה-3 הוצב הלגיון בעיקר בבריטניה ממעוזו בדווה ויקטריקס, בתחילת המאה ה-3 לקח הלגיון חלק במערכה נרחבת נוספת בצפון בריטניה תחת ספטימיוס סוורוס וסביב שנת 255 נשלח חלק מהלגיון להילחם במערכה בגרמניה. החל מסוף המאה ה-3 מתמעטים עדויות לפעילות הלגיון וההערכה היא כי הפסיק להתקיים כיחידה מאוחדת סביב תחילת המאה ה-4, ייתכן כי כבר בשנת 296 פורק הלגיון כעונש על כך שצודד עם האוזורפים קראוסיוס (שלט 286–293) ואלקטוס (שלט 293–296), עת חזרה בריטניה לשליטת הקיסר קונסטנטיוס כלורוס.

## לקריאה נוספת

* 
* 


## קישורים חיצוניים

* 

## הערות שוליים

20
קטגוריה:בריטניה (פרובינקיה רומית)
לאקי סטאר (מאנגה)

**לאקי סטאר** (ביפנית: **らき☆すた**) היא סדרת מאנגה יפנית שנכתבה ואויירה על ידי קגאמי יושימיזו אשר מפורסמת במגזין המאנגה Comptiq מדצמבר 2003 ואילך.

בעקבות ההצלחה הניכרת לה זכתה סדרת המאנגה חברת Kyoto Animation הפיקה בהמשך סדרת אנימה בת 24 פרקים המבוססת על המאנגה אשר שודרה במקור ביפן במהלך 2007. בנוסף, לאורך השנים הופקו ארבעה משחקי וידאו המבוססים על הסדרה, ובשנת 2008 פורסמה גם מאנגת הספין-אוף "Miyakawa-ke no Kūfuku".

## תקציר העלילה
עלילת הסדרה עוקבת אחר חיי היומיום של ארבע נערות שלומדות בבית ספר תיכון יפני: קונאטה איזומי האקסצנטרית אשר אובססיבית לאנימה ומאנגה, קגאמי היראגי המעשית והסרקסטית, טסוקאסה היראגי שהיא אחותו התאומה של קגאמי, ומיוקי טקארה החביבה והאינטליגנטית. במקום לעקוב אחר קו עלילה מרכזי הסדרה מציגה את האינטראקציות היומיומיות השונות של הנערות במהלך הזמן בו הן נמצאות בבית הספר, כאשר הן עוסקות בתחביבים שונים לאחר שעות הבית ספר, או כאשר הן מבלות זמן עם המשפחות שלהן, וישנה התמקדות מיוחדת בתחומי העניין של קונאטה איזומי, כולל אהבתה לסדרות אנימה, משחקי וידאו ומאנגה.

לעיתים רבות הסדרה שוברת לעיתים קרובות את הקיר הרביעי. כמו כן הסדרה מכילה אזכורים רבים לסדרות אנימה, מאנגה והיבטים אחרים בתרבות הפופ היפנית.

עלילת מאנגת הספין-אוף מתמקדת בחיי היומיום של שתי האחיות, הינאטה והיקאגה מיאקאווה.

## הדמויות הראשיות
שמאל|ממוזער|250px|הדמויות הראשיות
* **קונאטה איזומי** - הגיבורה הראשית בסדרה. קונאטה היא נערה נמוכת קומה, אתלטית, עם שיער כחול אשר היא אוטאקו. למרות שהיא אינטליגנטית במיוחד, היא נוטה לעיתים רבות להזניח את לימודיה לטובת תחביביה, בהם לשחק במשחקי וידאו, קריאת מאנגה וצפייה בסדרות אנימה, למורת רוחם של חבריה והמורים שלה. מרבה להקניט את חברותיה, ובמיוחד קגאמי.
* **קגאמי היראגי** - חברתה הקרובה של קונאטה. קגאמי היא נערה רצינית, חרוצה, מעשית ולעיתים רבות סרקסטית. היא נוטה להיות מגוננת במיוחד על אחותה התאומה טסוקאסה.
* **טסוקאסה היראגי** - אחותו התאומה של קגאמי. טסוקאסה היא נערה תמימה, טובת לב, ולעיתים רבות שכחנית.
* **מיוקי טאקארה** - נערה מנומסת ואינטליגנטית אשר אוהבת במיוחד ללמוד ולקרוא בזמנה הפנוי.

## מדיות
### מאנגה
סדרת המאנגה נכתבה ואויירה על ידי קגאמי יושימיזו, ומפורסמת מדצמבר 2003 ואילך במגזין המאנגה Comptiq. לאורך השנים הסדרה התפרסמה גם ב-10 כרכים שונים.

בשנת 2008 פורסמה גם מאנגת הספין-אוף "Miyakawa-ke no Kūfuku" אשר מתמקדת בדמויות חדשות ביקום של לאקי סטאר.

### אנימה
חברת Kyoto Animation יצרה סדרת אנימה בת 24 פרקים המבוססת על סדרת המאנגה אשר שודרה במקור ב-2007. פרקים 1 עד 4 בוימו על ידי יוטאקה יאמאמוטו והפרקים 5 עד 24 בוימו על ידי יאסוהיאו טאקמוטו.

### משחקי וידאו
לאורך השנים יצאו לשווקים ארבעה משחקי וידאו המבוססים על סדרת המאנגה לפלטפורמות המשחק Nintendo DS ו-PlayStation Portable.

## ראו גם
* מואה (סלנג)

## קישורים חיצוניים

## הערות שוליים

קטגוריה:שונן
קטגוריה:אנימות ומאנגות קומדיה
קטגוריה:סדרות אנימה משנות ה-2000
קטגוריה:סדרות מאנגה
שלך, אסי

"**שלך, אסי**" הוא אלבום קונספט של הזמרת הישראלית מירי מסיקה. האלבום יצא לאור ב-3 בנובמבר 2024 תחת הוצאת חברת התקליטים הליקון ארומה מיוזיק. האלבום מורכב מטקסטים ומכתבים אישיים של אסי דיין ויצא 10 שנים לאחר מותו.

## רקע
מסיקה פגשה את אסי דיין לראשונה בשנת 2007 בפסטיבל סרטים בפריז. היא הגיעה לפסטיבל עם הסרט "שלוש אמהות" ודיין קידם שם סרט בכיכובו. דיין פנה אל מסיקה באחת ההזדמנויות ונוצרו ביניהם קשר וחברות משמעותית. היא הופתעה לגלות אדם מתוק ונדיב שהתייחס אליה באופן מרגש וחיובי. מסיקה שמרה את המיילים שדיין כתב לה כמזכרת להיכרות ביניהם. לאחר מותו של דיין, פנתה מירי לליאור דיין, בנו, כדי לבדוק אם ישנם מיילים נוספים שאסי כתב לנשים אחרות, וגילתה שישנם רבים מהם. מסיקה החליטה להפוך את המיילים לשירים ולהפיק פרויקט מוזיקלי המבוסס עליהם.

האלבום תוכנן לצאת ב-8 באוקטובר 2023 אך נדחה עקב אסון השבעה באוקטובר.

## הרכב
האלבום הוא אלבום קונספט וכולל 11 שירים, שנכתבו על בסיס טקסטים של אסי דיין המנוח, שהיה במאי, שחקן, סופר ומשורר ישראלי. מסיקה קיבלה חופש אמנותי ממשפחתו להשתמש בטקסטים שלו. מסיקה הייתה שותפה להלחנה, לכתיבה ולעריכת הטקסטים של דיין באלבום.

ניר מימון שימש כמפיק המוזיקלי של האלבום. מסיקה שיתפה פעולה ביצירת האלבום עם אמנים נוספים כמו אלון עדר, דודו טסה, קרן פלס, אלנתן שלום, ומאיה בלזיצמן. אמנים מיוחדים בעלי חיבור לדיין השתתפו באלבום: גילה אלמגור, גידי גוב, ושולי רנד.

הסינגלים שקדמו לצאת האלבום הם: "אחת בלילה" שהלחין שלום, הדואט "אבל אהבה" עם עדר ו"שלא ניפול למעלה" שהלחין טסה. בנובמבר 2024, השיר "אבל אהבה" יצא פעם נוספת, אבל הפעם כסינגל שיווקי לתחנות הרדיו הישראליות.

## רשימת רצועות

## קישורים חיצוניים

## הערות שוליים

קטגוריה:אלבומי מירי מסיקה
קטגוריה:אלבומים בעברית
קטגוריה:אלבומי קונספט
קטגוריה:אלבומים לזכר אישים שנפטרו
קטגוריה:אלבומים שהופקו על ידי ניר מימון
קטגוריה:אלבומי חברת הליקון ארומה מיוזיק
מונה (אי)

**מוּנָה** (באנגלית: **Muna Island**; באינדונזית: **Pulau Muna**) הוא אי במחוז דרום מזרח סולאווסי, באינדונזיה.

## מיקום וגאוגרפיה
האי נמצא דרומית מזרחית לאי סולאווסי וממערב לאיים:  והאי בוטון.

שטחו של האי: 3,219 קילומטרים רבועים. רוב השטח גבעי (עד לגובה 445 מטר מעל פני הים).

האי מחולק לשלושה מחוזות מינהליים (באינדונזית: Kabupaten, באנגלית: Regency):

# 
# 
# 

## דמוגרפיה
במפקד 2010 נמנו באי 316,293 תושבים ובמפקד 2020 עלה מספרם ב-16.5% והם מנו 368,654 תושבים. כל התושבים מוסלמים.

ממוזער|משפחה מתושבי האי מונה

## מוצא, שפה ותרבות
שפתם של תושבי מונה חברה בתת-קבוצת  המדוברת רק באינדונזיה ובמלזיה. עם זאת, מהמראה הפיזי (הגוף, הגולגולת, צבע עור חום כהה והשיער המתולתל), נראה שאנשי המונה קרובים יותר לקבוצות האתניות של פולינזים ומלנזיים באוסטרליה האוקיינוס השקט והאבוריג'ינים, מאשר לקבוצות המלאיות. הדבר ניכר גם בקווי הדמיון של תושבי מונה ותרבותם לאלה שבמזרח.

וכן במוטיבים של לבוש הסארונג הדומים, קווים אופקיים בצבעים: צהוב, ירוק, אדום ושחור והדמיון בכיסוי הראש שלהם.

הדייגים מהאי מונה מרבים לדוג מלפפוני-ים ולשם כך הם מרחיקים עד למימי דרווין באוסטרליה, דבר העשוי להעיד על קיומו של קשר מסורתי בין בני מונה לאבוריג'ינים האוסטרלים.

### מסורת קסמבו
טקס קסאמבו (Kasambu) הוא טקס רב שלבי, המתקיים במהלך החודש השביעי להריון. המשפחה מבצעת רחצה מסורתית הנקראת "אמבט שבעה חודשים" (Mandi Tujuh Bulan) כעין ברכה לרך הנולד, לקראת הלידה: הבעל והאישה רוחצים יחד (לבושים) בין קרובי המשפחה. את ראשה של האם ההרה מכסים בעלי קוקוס, משתמשים בחלב קוקוס כתחליף לשמפו ומבקשים הגנה מפני סכנות. בהמשך, מפלחים לשניים קנה חזרן ואגוז קוקוס, כאיחולים ללידה קלה.

## ראו גם

## הערות שוליים

קטגוריה:אינדונזיה: איים
קטגוריה:אינדונזיה: תרבות
ג'יימס שילדס (1762–1831)

**ג'יימס שילדס** (באנגלית: **James Shields**; 13 באפריל 1762 – 13 באוגוסט 1831) היה פוליטיקאי אמריקאי שכיהן כחבר בית הנבחרים של ארצות הברית במשך קדנציה אחת מטעם אוהיו, בין השנים 1829 ל-1831.

## ביוגרפיה
שילדס נולד ב-13 באפריל 1762 בבנברידג', מחוז דאון בממלכת אירלנד כצאצא למשפחת או סידהאלי (Ó Siadhail).

הוא למד בבית ספר ציבורי, וב־1972 החל את לימודי באוניברסיטת גלאזגו, אותם סיים ב-1786. הוא למד בקולג' לרפואה במשך שנתיים, לפני שהיגר לארצות הברית ביולי 1791 והתיישב במחוז פרדריק בווירג'יניה, שם לימד בבית ספר. הוא עבר למחוז באטלר באוהיו ב-1801, אך לאחר מכן חזר לווירג'יניה וקיבל אזרחות של ארצות הברית ב-1804.

שילדס חזר לאוהיו ב-1807 והיה חבר בבית הנבחרים של אוהיו בין 1806 ל-1827 והיה אלקטור עבור אנדרו ג'קסון בבחירות לנשיאות ארצות הברית ב־1828. הוא נבחר כחבר סיעתו של ג'קסון לקונגרס ה-21 של ארצות הברית, וכיהן מ-4 במרץ 1829 עד 3 במרץ 1831.

שילדס נהרג כתוצאה מהתהפכות של רכבת עילית ליד וניס במחוז באטלר שבאוהיו ב-13 באוגוסט 1831, ונקבר בבית הקברות של וניס. אחיינו היה הסנאטור האמריקני ג'יימס שילדס.

## קישורים חיצוניים
* 
* 

קטגוריה:בוגרי אוניברסיטת גלאזגו
קטגוריה:מהגרים מאירלנד לארצות הברית
קטגוריה:חברי בית הנבחרים של ארצות הברית מאוהיו
קטגוריה:אמריקאים שנולדו ב-1762
קטגוריה:אמריקאים שנפטרו ב-1831
שמואל שפרכר

**שמואל יששכר (מילון) שפרכר** (נולד ב-19 במרץ 1929) הוא כימאי ישראלי, פרופסור אמריטוס במחלקה לכימיה באוניברסיטת בר-אילן, אשר כיהן כרקטור האוניברסיטה בין השנים 1975-1978.

## ביוגרפיה
נולד בווינה בשנת 1929. בשנת 1938 נדד עם משפחתו בארצות אירופה השונות מאימת הנאצים, ובשנת 1939 הגיע לבריטניה באמצעות הקינדר טרנספורט, שם השלים את השכלתו התיכונית. בינואר 1945 היגר עם משפחתו לארצות הברית, שם השלים תואר ראשון בשנת 1947 בישיבה אוניברסיטה, תואר שני ב-1949 ותואר שלישי בכימיה אורגנית בשנת 1953 מאוניברסיטת קולומביה. עבודת הדוקטורט שלו עסקה במנגנונים של תגובות אורגניות, תחת הנחייתו של וויליאם דורינג . בשנים 1953–1955 ביצע מחקר פוסט דוקטורט בקולג' לרופאים ומנתחים באוניברסיטת קולומביה. במקביל ללימודיו האקדמיים, בגיל 24 הוסמך לרבנות בידי הרב יוסף דב סולובייצ'יק ובידי הרב פרופ' שמואל בלקין.

על אף שלא גדל בבית ציוני, שפרכר חבר בארצות הברית לחוגי המזרחי מתוך אמונה דתית כשיטת הרמב"ן, הרואה ביישוב ארץ ישראל מצווה. בקיץ 1947, לאחר שהשלים תואר ראשון בכימיה ובמתמטיקה, פנה שפרכר יחד עם החברותא שלו מהישיבה אוניברסיטה, נורמן לאם, שהיה עדיין סטודנט לתואר ראשון בכימיה, אל נציגות הסוכנות היהודית בארצות הברית בכדי לסייע למאמץ המלחמתי. הם הופנו לבית בהרי הקטסקיל, ושם עסקו בפיתוח חומר נפץ הודף עבור מרגמת הדוידקה, תחת השגחתו של פרופ' ברגמן

עם הקמת אוניברסיטת בר-אילן בשנת 1955, גויס ד"ר שפרכר בכדי לייסד ולעמוד בראש המחלקה לכימיה. מסתיו 1960 ועד אביב 1964, חזר שפרכר למחלקה לביוכימיה באוניברסיטת קולומביה, ובין היתר ביצע מחקר חלוצי בתחום של סטריאוכימיה של תגובות ביוכימיות המזורזות על ידי B12. לאחר מכן שב לתפקידו באוניברסיטת בר-אילן, ובנוסף, סייע להקמת המחלקה לכימיה אורגנית באוניברסיטת תל אביב.

בשנת 1971 נבחר לכהן כדיקן הפקולטה למדעי הטבע ולמתמטיקה, וב-1975 לרקטור אוניברסיטת בר-אילן. בתקופה זו יזם ופעל להקמת המדרשה לנשים, הראשונה מסוגה בארץ.

מלבד תרומותיו השונות באקדמיה, פרופ' שפרכר שינה את שיטות ההוראה של כימיה כללית, כימיה אורגנית וביוכימיה במדינת ישראל. עקב יכולותיו הפדגוגיות, הוא הוזמן ללמד קורסים באוניברסיטת תל אביב, מכון ויצמן, הטכניון, האוניברסיטה העברית בירושלים ואוניברסיטת בן-גוריון בנגב. כאות הוקרה לפעילותו לקידום תחום הכימיה בישראל, מונה שפרכר בשנת 2014 לחבר כבוד בחברה הישראלית לכימיה. בשנת 2008 הוענק לו תואר "יקיר העיר רמת-גן".

## תחומי מחקריו
	

## חיים אישיים
נולד לשלמה ואסתר (לבית בלך) שונר ולו אחות ואח צעירים. נשוי לפרידה (לבית רוקח), פסיכולוגית חינוכית, ולהם חמישה ילדים. אחת מבנותיו היא רחל שפרכר-פרנקל, שבנה, נפתלי, נרצח בפיגוע חטיפה. בנותיו אתהאל ורחלי נשואות לשניים מבניו של פרופ' אביעזרי פרנקל.

## קישורים חיצוניים
* שמואל שפרכר באתר המחלקה לכימיה באוניברסיטת בר-אילן
* 

* 

## ביאורים

## הערות שוליים

קטגוריה:יקירי רמת גן
קטגוריה:כימאים ישראלים
קטגוריה:סגל אוניברסיטת בר-אילן: כימיה
קטגוריה:רקטורי אוניברסיטת בר-אילן
קטגוריה:ישראלים שנולדו ב-1929
מולהם באבולי

**מולהם "מו" באבולי** (בערבית: **ملهم بابولِي**; נולד ב-2 בינואר 1992) הוא כדורגלן קנדי-סורי המשחק בעמדת החלוץ בפורג' מליגת העל הקנדית.

## קריירת מועדונים
באבולי נולד באל-עין להורים ממוצא סורי ובגיל צעיר היגר עם משפחתו לקנדה. באבולי התחיל לשחק כדורגל בקבוצת הילדים של מיסיסוגה, ממנה עבר לדיקסי. בשנת  הצטרף לקבוצת הכדורגל של אוניברסיטת ג'ורג'יה וכעבור שנתיים חזר לקנדה וחתם בקבוצת הכדורגל של מכללת שרידאן. בשנת  הצטרף לקבוצת הנוער של טורונטו ושיחק עם הקבוצה השלישית של המועדון בליגת אונטריו והיה מלך שערי הליגה עם 21 שערים ועוד 6 בשאר המסגרות. ב-12 במרץ 2015 הצטרף לקבוצת המילואים. ב-5 במרץ 2016 הצטרף לקבוצה הראשונה מה-MLS. ב-20 במרץ ערך את הופעת הבכורה שלו בקבוצה במשחק הליגה נגד ספורטינג קנזס סיטי.

בינואר  חזר לזירה הקנדית וחתם בסיגמא. ב-8 ביולי 2017 ערך את הופעת הבכורה שלו בקבוצה בליגה במשחק נגד אורורה, בה גם כבש את שער הבכורה שלו בקבוצה.

בספטמבר  חתם באיתיחאד חלב מליגת העל הסורית בה שיחק שנה. בקיץ  חתם במיסיסוגה מטרוסטארס מהליגה האמריקאית השלישית. באפריל  עם קבלת אזרחותו הסורית, נעצר על ידי הרשויות כיוון שהוא מחויב בגיוס לצבא הסורי, אך כעבור כמה ימים שוחרר מהמעצר לאחר ששילם את האגרה הנדרשת לפטור מהחובות הצבאיות.

בעונת  חתם באוקראינה יונייטד מליגת אונטריו. ב-8 בספטמבר ערך את הופעת הבכורה שלו בקבוצה במשחק נגד ברנטפורד גלאקסי בו כבש רביעייה. ב-1 באוקטובר של אותו החודש הבקיע שלישייה.

ב-4 באוגוסט 2020 חתם בפורג' מליגת העל הקנדית. ב-13 באוגוסט ערך את הופעת הבכורה שלו בקבוצה במשחק הליגה נגד קלגרי. באבולי זכה עם המועדון באליפות קנדה בסיום העונה כאשר בגמר הוא בישל את השער ונבחר לאיש המשחק. בעונת  היה שותף לעלייה של המועדון לחצי גמר ליגת האלופות של CONCACAF והפך למועדון הראשון שעושה זאת מאז הקמת ליגת העל הקנדית.

בשנת  חתם באל-מעאתר מהליגה הקטרית השנייה.

באוגוסט  חתם לשנתיים ביורק יונייטד. ב-14 באוגוסט ערך את הופעת הבכורה שלו במשחק הליגה נגד אדמונטון. כשבוע לאחר מכן הבקיע את שער הבכורה שלו בקבוצה בניצחון 1-3 נגד פורג'.

## קריירה בינלאומית
באבולי היה זכאי לייצג שלוש מדינות: איחוד האמירויות הערביות בה נולד, סוריה ארץ מוצא של הוריו וקנדה בה גדל. בשנת  נכלל בסגל נבחרת הצעירה של קנדה.

בנובמבר  זומן לסגל נבחרת סוריה לקראת גביע העולם הערבי 2021. ב-27 בינואר 2022 ערך את הופעת הבכורה שלו במשחק נגד .

## קישורים חיצוניים

קטגוריה:כדורגלנים סורים
קטגוריה:כדורגלנים קנדים
קטגוריה:חלוצי כדורגל סורים
קטגוריה:חלוצי כדורגל קנדים
קטגוריה:כדורגלני טורונטו
קטגוריה:כדורגלני נבחרת סוריה
קטגוריה:קנדים שנולדו ב-1992
חטיפת עלי סולימאן אל-עאסי

**חטיפת עלי סולימאן אל-עאסי** הייתה חטיפה שבוצעה על ידי כוח של יחידת אגוז במרחב סיידא אל-ג'ולאן בדרום סוריה, ב-18 ביולי 2024. החטוף, עלי אל-עאסי, הופעל על ידי איראן והעביר מידע מודיעיני על כוחות צה"ל בגבול ישראל–סוריה. זו הפעולה הרגלית הראשונה בשטח סוריה שצה"ל קיבל עליה אחריות מאז מלחמת יום הכיפורים.

## רקע

בתחילת מלחמת חרבות ברזל, לא נפתחה חזית רחבה בין ישראל לסוריה, אם כי נורו כ-60 רקטות וכטב"מים מכיוון סוריה לישראל, כשבמקביל תקפה ישראל בסוריה מספר פעמים, בעיקר מטרות של חזבאללה, חמאס, ואיראן.

ב-13 באוקטובר החלו דיווחים בסוריה, לפיהם צה"ל מפר את הסכם שביתת הכוחות ופועל מעבר לגבול באזור צפון מחוז קוניטרה.

## הפעולה
ב-18 ביולי 2024 חצה כוח של יחידת אגוז שהסתייע בשלוש מכוניות ורכב משוריין את גבול ישראל–סוריה במרחב קוניטרה לחוות אל-עאסי בכפר צידא, שנמצא כמה מאות מטרים מהגבול. הלוחמים כיתרו את החווה בזמן שאל-עאסי התכונן לחלק חלב בנפות דמשק וקוניטרה, ולקחו אותו לשטח ישראל.

ב-19 ביולי 2024 דווח באתרי חדשות המזוהים עם האופוזיציה הסורית כי כוח צה"ל חטף אזרח סורי מאזור ליד הגבול.

ב-3 בנובמבר 2024, זמן קצר לאחר קבלת אחריות של צה"ל על חטיפת עמאד אמהז, קיבל צה"ל אחריות על החטיפה באופן רשמי ופרסם פרטים על המבצע.  

ממוזער|אל־עאסי במהלך חקירתו בישראל
אל־עאסי נחקר בידי יחידה 504. הוא אמר בחקירתו כי גורם במשמרות המהפכה גייס אותו לתצפת על האזור ולדווח כאשר טנקים חוצים את הגבול, אך הדיווחים היו בעיקר על פעילות של צה"ל בתוך רמת הגולן ליד הגבול.

## קישורים חיצוניים

## הערות שוליים

קטגוריה:החזית הצפונית במלחמת חרבות ברזל
קטגוריה:גבול ישראל–סוריה
קטגוריה:חטיפות
קטגוריה:מלחמת חרבות ברזל: מבצעים
קטגוריה:יחידת אגוז
להמציא את חיינו: הניסוי הקיבוצי

**להמציא את חיינו: הניסוי הקיבוצי** הוא סרט דוקומנטרי משנת 2010 בבימויו של טובי ופרל פרייליך.

הסרט בוחן את ההיסטוריה של 100 השנים של התנועה הקיבוצית של ישראל, כאשר הדור המודרני נאבק להבטיח את הישרדותו בתוך רפורמות כואבות ומציאות קפיטליסטית חדשה. בין המרואיינים בני דור ראשון, שני ושלישי מקיבוצים כמו דגניה, קומונת הדגל שהוקמה ב-1910; חולדה, שהייתה קרובה לקריסה והופרטה לאחרונה; סאסא, הקיבוץ הראשון שיושב על ידי יהודים מאמריקה והיום הקיבוץ העשיר בישראל; ותמוז, קיבוץ עירוני שנוסד בשנת 1987 וממוקם בבית שמש.

## תגובות הביקורת
הסרט קיבל בעיקר ביקורות חיוביות מהמבקרים. ב-Rotten Tomatoes הסרט מחזיק בדירוג של 82%, על סמך 11 ביקורות ודירוג ממוצע של 7.3/10. יש לו גם ציון של 67 ב-Metacritic על סמך שש ביקורות.

## קישורים חיצוניים
* 

קטגוריה:הקיבוץ בתרבות ובאמנות: סרטים
קטגוריה:סרטי 2010
קטגוריה:סרטים תיעודיים ישראליים
ג'ורג' פירי

**ג'ורג' קמפבל פירי** (באנגלית: **George Campbell Peery**; ) היה פוליטיקאי אמריקאי מווירג'יניה, איש המפלגה הדמוקרטית, שכיהן כחבר בית הנבחרים של ארצות הברית בשנים 1923–1929, וכמושל וירג'יניה ה-52 בשנים 1934–1938.
## ראשית חייו
ג'ורג' פירי נולד בעיירה סידר בלאף שבמחוז טאזוול שבדרום-מערב וירג'יניה. אביו, דר' ג'יימס פיר, היה רופא בצבא הקונפדרציה. הוא התחנך בבתי ספר מקומיים במקביל לעבודה בחווה של אביו ובחנות של המשפחה, וכן עבד במשרד פקיד מחוז טאזוול. ב-1894 סיים פירי את לימודיו בקולג' אמורי והנרי, שם זכה במדליות על כישורי הנאום והצטיינותו במדעים. לאחר מכן הוא היה מנהל בית הספר התיכון טאוזוול למשך שנתיים, ולאחר מכן התפטר כדי ללמוד לתואר במשפטים באוניברסיטת וושינגטון ולי, שם סיים את לימודיו לאחר שנה אחת בלבד.

ב-1907 נשא פירי לאישה את ננסי ביין גילספי, בתו של עורך דין בולט במחוז טאזוול, אלברט פ. גילספי, ולשניים נולדו שני בנים ובת אחת.
## קריירה
לאחר מכן שב פירי לדרום-מערב וירג'יניה כדי לעסוק בעריכת דין, פתח בתחילה משרד עורכי דין בטאזוול, אך לאחר שנתיים עבר לעיירה וייז הסמוכה. ב-1915 הוא שב לטאזוול כדי להסדיר את ענייני אחוזת חותנו, ועד מהרה הצטרף לשותפיו לשעבר של גילספי והקים חברה. הוא גם החל להיות מעורב בפוליטיקה, ב-1916 נבחר כחבר חבר האלקטורים לטובת מועמדי המפלגה הדמוקרטית וודרו וילסון ותומאס מרשל, וב-1920 היה ליושב ראש הוועדה של המחוז התשיעי של המפלגה הדמוקרטית.

ב-1922 נבחר פירי לבית הנבחרים של ארצות הברית כנציג מחוז הבחירה התשיעי של וירג'יניה. ניצחונו בבחירות נחשב לאחד המבחנים הראשונים של המנגנון המפלגתי של הארי פ. בירד. הוא כיהן בבית הנבחרים בשנים 1923–1929, והיה נציג לוועידה הארצית של המפלגה הדמוקרטית ב-1920 וב-1924.

ב-1929 התפטר פירי כדי להיות חבר נציבות התאגידים של וירג'יניה, תפקיד בו הוא שימש עד 1933. באותה שנה פנה אליו בירד, שנבחר אז לסנאט של ארצות הברית, בהצעה להתמודדות על משרת מושל וירג'יניה. הוא נעתר להצעה, ובבחירות שהתקיימו בנובמבר אותה שנה הוא ניצח לאחר שזכה ב-73.74 אחוזים מקולות הבוחרים והביס את מועמד הרפובליקנים פרד ו. מקווין, את תומך חוק היובש אנדרו ג'. דנינג הבן, את הסוציאליסט ג'ורג' סי וייט, ואת המועמדים העצמאיים ג'ון מופט רובינסון וו. א. ראו.

כמושל, יצר פירי מערכת לביטוח דמי אבטלה, ולאחר ביטול חוק היובש, הוא הקים את מועצת הפיקוח על המשקאות האלכוהוליים של וירג'יניה. ב-1936 חתם פירי על חוק להקמת רשות הפארקים המדינתיים של וירג'יניה.
## שנותיו האחרונות
לאחר תום כהונתו כמושל, הצטרף פירי לחבר הנאמנים של אוניברסיטת וושינגטון ולי ושל אוניברסיטת הולינס.

ג'ורג' פירי נפטר בעיירה ריצ'לנד שבמחוז טאזוול ב-14 באוקטובר 1952, שבועיים לפני יום הולדתו ה-79. הוא נטמן בבית הקברות מייפלווד שבטאזוול.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1661-1662


## קישורים חיצוניים

* ג'ורג' פירי באתר אגודת המושלים הלאומית 
* 
* ג'ורג' פירי באנציקלופדיה של וירג'יניה 
* ג'ורג' פירי באתר The Political Graveyard 
* 

קטגוריה:אמריקאים ילידי וירג'יניה
קטגוריה:מושלי וירג'יניה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1873
קטגוריה:אמריקאים שנפטרו ב-1952
שמקל

**שמקל** (באנגלית: **Schmekel**; ביידיש: **שמעקל**; מילולית: "פין קטן") הייתה להקת כליזמר פולק פאנק טרנסית יהודית מברוקלין, ניו יורק שהוציאה שירים סאטיריים. שירם "FTM at the DMV" משנת 2013 זכה ליותר מ־400,000 השמעות בספוטיפיי נכון ל־2024.
## היסטוריה
הרעיון להקמת הלהקה עלה ב-2010 כבדיחה של הסולן והגיטריסט לוסיאן קאהן (Lucian Kahn), בזמן שישב בדיינר עם הבסיסט נוגה שוורץ (Nogga Schwartz) והקלידן ריקי ריוט (Ricky Riot, שם הבמה של איתי גל), אבל הרעיון צבר תאוצה ותוך שבועות ספורים צירפו אליהם גם את המתופף שמחה הלפרט־הנסון (Simcha Halpert-Hanson).

שמקל הייתה אחת מנציגות התנועה התרבותית "קוויר יידישקייט", מכיוון שמילות השירים שלהם כוללות התייחסויות לחגים יהודיים, ואלבומם הראשון התחיל בתקיעת שופר שהפכה ללשיר פאנק. שירים אחרים שלהם שואבים השראה ממזמורים יהודיים מסורתיים כמו חד גדיא, מעוז צור ו"על חטא שחטאנו", לצד התייחסות לקשיים שלהם בשמירת מצוות ולחוויות שלהם בבית הכנסת כאנשים טרנסג'נדרים. ההשראה שלהם ליצירה היו פרנק זאפה מצד אחד, ומל ברוקס מהצד השני.

ב-2014 התפרקה הלהקה, לאחר שחבריה החליטו להתמקד בפרויקטים אחרים.

## דיסקוגרפיה
* Queers On Rye - דצמבר 2011.
* The Whale That Ate Jonah (Schmekel Music) - אוקטובר 2013.

## אזכורים בספרות
ברומן The Days of Anna Madrigal מתוך סדרת הספרים "סיפורי סן פרנסיסקו" (Tales of the City) מאת ארמיסטד מופין מוזכר סולן הלהקה.

## קישורים חיצוניים

* Mike Greenblatt, Rant ‘N’ Roll: Schmekel – Transgender Jewish Punks, באתר The Aquarian (באנגלית, 10 בפברואר 2012).
* Melanie Weiss, Schmekel: 100% Trans Jews, באתר My Jewish Learning (באנגלית, 1 בפברואר 2013).

## הערות שוליים

2024 11
קטגוריה:להקות אמריקאיות
קטגוריה:ניו יורק: להקות
לבנת בן חמו (אלבום)

"**לבנת בן חמו**" הוא אלבום הבכורה של המוזיקאית הישראלית לבנת בן-חמו. הוא יצא לאור ב-4 בספטמבר 2024 בהוצאה עצמית.

## רקע וקידום
בן חמו היא שדרנית גלגלצ לשעבר והיא הוציאה את האלבום יותר משלוש שנים מאז שעזבה את הקריירה ברדיו.

לפני צאת האלבום שוחררו הסינגלים: "אמי כואבת לי", "הז'קט הצהוב" ו"משהו לא עובד". השיר "קופסאות" מלווה את יציאת האלבום ומתאר את הניגוד בין הבית החם והחוץ המנוכר, דרך ההתייחסות לאוכל.

## הרכב
בן חמו כתבה והלחינה את כל תשע רצועות האלבום, חלקן בשיתוף עם יוצרים נוספים, כמו דודי בר דוד ומורן דוד. האלבום הופק על ידי ערן גולדברג. האלבום משקף את ההתמודדות שלה עם פערים בזהות: בין מי שהיא לעצמה, בין הסביבה שבה גדלה, ובין הבית למקומות שהגיעה אליהם כאישה בוגרת.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2024
קטגוריה:אלבומים בעברית
קטגוריה:אלבומים שהופקו על ידי גלעד שמואלי
אוטיס גלן

**אוטיס פרגוסון גלן** (באנגלית: **Otis Ferguson Glenn**; 27 באוגוסט 1879 – 11 במרץ 1959) היה פוליטיקאי אמריקאי, איש המפלגה הרפובליקנית, אשר כיהן כחבר הסנאט של ארצות הברית מטעם מדינת אילינוי.

## ביוגרפיה
גלן נולד במטון שבאילינוי ב-27 באוגוסט 1879. לאחר שהשלים את לימודי המשפטים בשנת 1900 באוניברסיטת אילינוי באורבנה-שמפיין, החל לעסוק בעריכת דין במרפיסבורו. הוא כיהן שתי קדנציות כתובע המחוזי של מחוז ג'קסון, מ-1906 עד 1908 ושוב מ-1916 עד 1920. ב-1920 נבחר כחבר הסנאט של אילינוי, וכיהן קדנציה אחת עד 1924.

בשנת 1928, לאחר שפרנק סמית' התפטר ממושב הסנאט של ארצות הברית בו זכה ב-1926, לאחר שהסנאט סירב פעמיים לקבלו כחבר עקב טענות שחיתות, התמודד גלן על המושב. הוא ניצח את ראש עיריית שיקגו לעתיד אנטון סרמק מהמפלגה הדמוקרטית, כשהוא זוכה ב־54.5% לעומת 44.9% לסרמק. גלן כיהן כסנאטור מ-3 בדצמבר 1928 ועד 3 במרץ 1933. ב-1932, כאשר התמודד לבחירה מחדש, הובס על ידי ויליאם דיטריק מהמפלגה הדמוקרטית, כשהוא זוכה ב־46.0% לעומת 52.2% לדיטריק. גלן התמודד ללא הצלחה גם ב-1936, כשהוא מובס על ידי הסנאטור המכהן הדמוקרטי ג'יימס המילטון לואיס, כשהוא זוכה ב־40.7% לעומת 56.5% ללואיס. עם שובו לאילינוי, הקים משרד עורכי דין בשיקגו.

גלן מת ב-11 במרץ 1959 בפורטג' פוינט בעיר אונקמה שבמישיגן. גופתו נקברה בבית הקברות אונקמה באונקמה.

## קישורים חיצוניים

* 
* 

## הערות שוליים

קטגוריה:אמריקאים ילידי אילינוי
קטגוריה:בוגרי אוניברסיטת אילינוי באורבנה-שמפיין
קטגוריה:חברי הסנאט של ארצות הברית מאילינוי
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1879
קטגוריה:אמריקאים שנפטרו ב-1959
בית המחוקקים של מינסוטה

**בית המחוקקים של מינסוטה** (באנגלית: **Minnesota Legislature**) הוא בית המחוקקים הדו-ביתי של מדינת מינסוטה שבארצות הברית. בית המחוקקים מורכב משני בתים: הסנאט ובית הנבחרים. סנאטורים נבחרים מ-67 מחוזות חד-נציגים. מחוזות הבחירה מתעצבים בהתאם למפקד האוכלוסין של ארצות הברית ולכן הנציגים מתמודדים לתקופת כהונה אחת של שנתיים ושתי כהונות של ארבע שנים בכל עשור. הם נבחרים לכהונה של ארבע שנים בשנים המסתיימות ב-2 ו-6, ולקדנציה של שנתיים בשנים המסתיימות ב-0. הנציגים בבית הנבחרים נבחרים לכהונה של שנתיים ב-134 מחוזות חד-נציגיים שנוצרו על ידי חלוקת 67 מחוזות הסנאט לשניים.

שני הבתים נפגשים בין ינואר למאי בכל שנה ולא מעבר ל-120 ימי חקיקה בשנתיים. בית המחוקקים פועל בקפיטול מדינת מינסוטה שבבירה סיינט פול.

## היסטוריה
לאחר אשרור התיקון ה-19 לחוקת ארצות הברית ב-1920, החלו להיבחר נשים לבית המחוקקים של מינסוטה. בשנת 1922 נבחרו מבת' הרד פייג', האנה קמפפר, סו מצגר דיקי האו ומירטל קיין לבית הנבחרים.

בשנת 1984 הורה בית המחוקקים להסיר את כל הכינויים הספציפיים למין מחוקי המדינה. 

בשנת 1913 החלו מחוקקים במינסוטה להיבחר שלא באופן מפלגתי, כתוצאה מתקלה באחד מהניסוחים החוקתיים. למרות חוסר המפלגתיות הרשמית, הם תויגו בפועל כליברלים או כשמרנים. בשנת 1974 תושבי מינסוטה חזרו להצביע למועמדים בצורה מפלגתית.
קובץ:State_Office_Building_(S.O.B.)_seen_from_near_the_front_steps_of_the_State_Capitol_on_Aurora_Avenue_in_Saint_Paul,_Minnesota.jpg|בניין האספה בקפיטול


## קישורים חיצוניים

* 

## הערות שוליים

מינסוטה
קטגוריה:מינסוטה: פוליטיקה
והיב חביש

**והיב חביש** (בערבית: **وهيب حبيش**; נולד ב-12 בנובמבר 1962) הוא פוליטיקאי דרוזי-ישראלי שכיהן כראש המועצה המקומית ירכא.

## ביוגרפיה
נולד לסאלח ועפיפה וגדל בירכא. הרביעי מתוך תשעה אחים ואחיות  למד בבית ספר יסודי ממלכתי אלחדיקה ירכא ב' ובתיכון "אחווה" ירכא.

בשנת 1981 התגייס לצה"ל  ושירת כמתורגמן בפרקליטות הצבאית והשתחרר מצה"ל בשנת 1984.

לאחר התיכון למד חשמל תעשייה. והוא בוגר קורס חשמלאי מוסמך מהמכון להכשרה מקצועית.

לאחר מכן עבד במפעלי מתכת קדמני ובמפעלי נעליים כנען בירכא.

בשנת 1993 הקים יחד עם אחיו מפעל לייצור אבן ושיש אבן אחים חביש בע"מ ועבד בו עד לשנת 1998.

בבחירות לרשויות המקומיות ב-1993 נבחר למועצת ירכא וכיהן כחבר מועצה ויו"ר האופוזיציה.

בשנים 1990–1993 עבד כקבלן חשמל עצמאי.

בבחירות לרשויות המקומיות ב-1998 התמודד לראשות המועצה מול עמאד סאלח, דיאן מעדי, ומופלח מולא. וניצח עם 54.35% מהקולות לעומת 42.93% למולא.

בשנת 2002 הקים את עמותת המדעים לעדה הדרוזית ועמד בראשה. בתקופת כהונתו הוקם בית הספר התיכון הדרוזי למדעים ולמנהיגות בירכא.

בבחירות לרשויות המקומיות ב-2003
לא התמודד לקדנציה נוספת בשל הסכם רוטציה בינו לבין המועמד סאלח אבו ריש.

בשנים 2003–2013 שב לעבוד בניהול המפעל לייצור אבן ושיש אבן אחים חביש בע"מ.

בבחירות לרשויות המקומיות ב-2013
מול מעדי סעיד, וארז חביש. וניצח עם 43.81 מהקולות לעומת 42.65 לארז חביש.

בבחירות לרשויות המקומיות ב-2018
התמודד לראשות המועצה מול חאתם עאטללה. וניצח עם 51.27% מהקולות לעומת 48.73% לעאטללה. בשנת 2019 נבחר ליו"ר פורום ראשי הרשויות הדרוזיות והצ'רקסיות. 

ב-2 בדצמבר 2019 החליט שר הפנים אריה דרעי להפסיק את כהונתו כיו"ר המועצה ויו"ר פורום ראשי הרשויות הדרוזיות והצ'רקסיות לאחר שלא הצליח לאשר את תקציב המועצה במליאת המועצה, במועד הקבוע בחוק וכן בתקופת הארכה שנתנה. במקומו מונתה ועדה קרואה בראשות אלי רגב.

ב-26 ביולי 2021 בג"ץ ביטל את החלטת השר דרעי וקבע כי יש להחזירו לתפקידו בנימוק שחברי האופוזיציה במועצה הם שהיו האחראים לאי העברת התקציב ולא חביש עצמו. חביש שב לתפקיד עד לבחירות ב-2024 אז לא התמודד.

הוא נשוי לגאדה ואב לארבעה. מתגורר בירכא.

## קישורים חיצוניים

## הערות שוליים

קטגוריה:ראשי מועצות מקומיות בישראל
קטגוריה:ראשי מועצת ירכא
קטגוריה:פוליטיקאים דרוזים ישראלים
קטגוריה:ישראלים שנולדו ב-1962
ויקטוריה שוורץ

**ויקטוריה שוורץ** (נולדה ב-1974) היא שחקנית ישראלית.

## ביוגרפיה
שוורץ נולדה באוקראינה, ולמדה משחק בניסן נתיב.

## קריירה במשחק
ב-1997 שיחקה בתפקיד ראשי בסרט "קלינקה מיה" שביים איתן לונדנר.

ב-1998 שיחקה בסרט "קרקס פלשתינה" בתפקיד קרלוטה.

בשנים 1998–2001 שיחקה במשך 3 עונות בסדרת הטלוויזיה של ערוץ 2 "טירונות" גילמה את דמותה של ז'ניה.

ב-1999 הופיעה בסדרת הטלוויזיה "פאזל" בתור בחורה. באותה השנה גם השתתפה בסדרת הטלוויזיה "מנדל וגורנשטיין חקירות בע"מ" בתפקיד נטשה.

ב-2000 התארחה בפרק הראשון של העונה הרביעית של הסדרה הקומית ששודרה בערוץ 2 "שמש" גילמה את מימד.

ב-2001 התארחה בטלנובלה של ערוץ ויוה "לגעת באושר" בתפקיד רופאה בתינוקייה. באותה השנה גם הצטלמה לשער ראשי בעיתון "לאשה".

ב-2006 השתתפה בסדרת הילדים של ערוץ הופ! "סיפורה של מדינה עם סבא טוביה" גילמה דמויות שונות.

ב-2011 התארחה בסדרת הקומית של ערוץ 2 "סברי מרנן" בתפקיד גולדי.

שוורץ שיחקה בהצגות: "פו הדב", "סוטה", "אצל רוז'ה בחצר", "קפה מירואר", ו"הערב שוב רוקדים 1999-1919".

## חיים אישיים
ב-2000 ניהלה מערכת יחסים עם השחקן הראל נוף.

## קישורים חיצוניים

## הערות שוליים

קטגוריה:שחקניות ישראליות
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:ישראליות ילידות אוקראינה
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:ישראליות שנולדו ב-1974
קטגוריה:ישראלים שנולדו ב-1974
לואיס בוגי

**לואיס ויטל בוגי** (באנגלית: **Lewis Vital Bogy**; 9 באפריל 1813 – 20 בספטמבר 1877) היה חבר הסנאט של ארצות הברית מטעם מיזורי.

## ביוגרפיה
בוגי נולד ב-9 באפריל 1813 בסט. ג'נביב שבטריטוריית מיזורי, ולמד בבתי הספר הציבוריים. הוא הועסק כפקיד במפעל מסחר, למד משפטים באילינוי, וב-1835 השלים את לימודיו באוניברסיטת טרנסילבניה בלקסינגטון שבקנטקי והחל לעסוק בכך בסנט לואיס. הוא שירת במלחמת הבלק הוק, וב-1838 מונה כחבר במועצת המנהלים של סנט לואיס. בשנים 1840–1841 ו-1854–1855 כיהן כחבר בבית הנבחרים של מיזורי. בשנים 1866 וב-1867 כיהן בתפקיד הנציב לענייני האינדיאנים, וב-1872 מונה לנשיא מועצת העיר של סנט לואיס. בוגי היה אחד ממייסדי רכבת סנט לואיס איירון מאונטיין, ושימש כנשיא החברה במשך שנתיים.

בוגי נבחר כחבר המפלגה הדמוקרטית לסנאט של ארצות הברית וכיהן בתפקיד מ-4 במרץ 1873, עד מותו בסנט לואיס, מיזורי ב-20 בספטמבר 1877. הוא נקבר בבית הקברות בקלווארי.

## קישורים חיצוניים

* 
* 

קטגוריה:אמריקאים ילידי מיזורי
קטגוריה:חברי הסנאט של ארצות הברית ממיזורי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1813
קטגוריה:אמריקאים שנפטרו ב-1877
ויליאם דיטריק

**ויליאם הנרי דיטריק** (באנגלית: **William Henry Dieterich**; 31 במרץ 1876 – 12 באוקטובר 1940) היה עורך דין ופוליטיקאי אמריקאי חבר המפלגה הדמוקרטית מאילינוי. הוא כיהן כחבר בית הנבחרים של אילינוי, חבר בית הנבחרים של ארצות הברית וחבר הסנאט של ארצות הברית.

## ביוגרפיה
דיטריק נולד ב-31 במרץ 1876 ליד קופרסטאון שבאילינוי. לאחר שהשלים את לימודיו במכללת קנדי לעסקים ב-1897 ובבית הספר למשפטים של צפון אינדיאנה ב-1901, התקבל דיטריק ללשכת עורכי הדין והחל לעסוק בכך בראשוויל שבאילינוי. במהלך מלחמת ארצות הברית–ספרד, הוא שירת כרב-טוראי.

הוא היה היועץ המשפטי של ראשוויל, בין השנים 1903–1907; גזבר בתי הספר של Rushville Union בין השנים 1906–1908; ושופט מחוזי של מחוז סקיילר בין השנים 1906–1910.

בשנת 1911 עבר לשיקגו, ולאחר מכן בשנת 1912 עבר לבירדסטאון שבאילינוי, במחוז קאס, סמוך לסקיילר, שם המשיך את עבודתו בעריכת די.

ב-1916 נבחר לבית הנבחרים של אילינוי, וב-1918 נבחר מחדש, וכיהן מ-1917 עד 1921.

בשנת 1930 נבחר לחבר בית הנבחרים של ארצות הברית מאחד משני המושבים הגדולים של אילינוי,  אולם כיהן רק קדנציה אחת.

ב-1932 דחה מועמדות מחדש לבית הנבחרים, ובמקום זאת התמודד על מושב הסנאט. הוא ניצח את הרפובליקני המכהן אוטיס גלן ב-52% מול 46%.

הוא כיהן קדנציה אחת, מ-1933 עד 1939. הוא לא התמודד לבחירה מחדש ב-1938, ובמקום זאת חזר לעיסוקו בעריכת דין. הוא מת ב-12 באוקטובר 1940 בספרינגפילד שבאילינוי במהלך נסיעת עסקים.

## קישורים חיצוניים

* 
* 

## הערות שוליים

קטגוריה:אמריקאים ילידי אילינוי
קטגוריה:חברי בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מאילינוי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1876
קטגוריה:אמריקאים שנפטרו ב-1940